  Виталий Пронин Секыт висемез бере улонысь кошкиз яркыт удмурт нылкышно, этнограф, история наукаосъя доктор, профессор, Удмурт Элькунысь наука удысысь дано ужась Галина Никитина.  Галина Аркадьевна вордћськиз 1951-тћ арын 27-тћ октябре Эгра ёросысь Мазьги гуртын. 1971-тћ арын йылпумъяз Можгалась педучилищеез, собере - Удмурт кун университетысь история факультетэз, Москваысь кун университетысь этнография кафедра бордысь аспирантураез.Улонэзлэсь бадњым люкетсэ сётӥз Историяя, кылъя но литературая удмурт институтлы. Татын со 1985-тћ арысен ужаз. Нырысь этнология но социология отделын наукая валтћсь ужась луыса, нош 2000-тћ арысен 2011-тћ арозь директорлэн наукая воштћсез вал.Галина Аркадьевна - 110 статьяослэн, 3 монографиослэн авторзы. Трос гожъяз удмурт калык педагогика, удмурт калык медицина сярысь. Пыр-поч эскериз палэнын улћсь удмуртъёсты, чаклаз удмурт гуртлэсь пќртэм вакытъёсы азинскемзэ. Пыриськылћз этнологъёслэн но антропологъёслэн Россиын но кунгож сьќрын ортчылћсь конгрессъёсазы. Тунсыкъяськиз фин-угор дуннеен. Пыриськылћз фин-угор тодосчиослэн конгрессъёсазы. Удмурт калыклы сћзем докладъёсыз котьку туж вылћ дунъяськизы. Сюлмаськиз егит тодосчиосты будэтон сярысь, ужаз аспирантъёсын.Пыриськиз общественной уже. 1990-тћ-1993-тћ аръёсы Ижысь город Думалэн депутатэз вал, дышетон но наука удысын ужасьёслэн профсоюззылэн обкомезлэн ёзчиез. 1998-тӥ арысен 7 ар ӵоже кивалтӥз «Удмурт нылкышно кенешен». Мыло-кыдо пыриськиз «Удмурт Кенеш» огазеяськонлэн ужаз.Котьку сайкыт тусо Галина Аркадьевналы 65 арес гинэ вал ай. Но секыт висён арлыдэз ќз юа, пыраклы сьќраз нуиз. Галина Аркадьевна Никитинаен люкиськон луоз 2-тӥ июне 10 часысен Ижысь «Строитель» культура юртын таӵе адресъя: Коммунаръёслэн ульчазы, 353а номеро юрт.УД  